** **

Приложение № 2 към Заповед № РД09-1293 от 20.12.2024 год.

**Стратегически план за развитие на земеделието и селските райони на Република България за периода 2023-2027 г.**

**Условия за изпълнение**

**на одобрени за заявления за подпомагане по**

**интервенция**

|  |
| --- |
| II.Ж.3. „Подкрепа на организации на производители или групи от производители“ |



**Европейският земеделски фонд за развитие на селските райони**

Съдържание:

[1. Техническо изпълнение на заявленията за подпомагане 2](#_Toc442348057)

[2. Финансово изпълнение на заявленията за подпомагане и плащане](#_Toc442348058)……………………….5

[3. Мерки за информиране и публичност](#_Toc442348059) 7

4. Приложения към условията за изпълнение …………………………………………………8

##

## 1. Техническо изпълнение на заявленията за подпомагане

1. Бенефициентът е длъжен да спазва изискванията на Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент (наричана по нататък Наредба № 4 от 2024 г.), както и изрично предвидените в административния договор и Условията за кандидатстване и изпълнение по интервенцията.

2. Периодът за изпълнение на бизнес плана е пет години, считано от датата на признаване на групата или организацията на производителите.

2.1. Срокът и изискванията към бенефициента за изпълнение на заявлението за подпомагане се посочват в административния договор.

2.2. Крайният срок по т. 2 и т. 2.1 не може да е по-дълъг от 15.09.2029 г.

3. Административният договор, включително одобреното с него заявление за подпомагане може да бъде изменян и допълван при условията на чл. 15 от Наредба № 4 от 2024 г., както и при изрично предвидените в самия договор и насоките основания.

3.1. Бенефициентът може да подаде искане за промяна на административния договор през Системата за електронно управление СЕУ, наричана по-нататък (СЕУ чрез индивидуалния си профил, като към искането се прилагат доказателства, необходими за преценка на неговата основателност.

3.2. Искането за промяна на договора трябва да бъде подадено не по-късно от два месеца преди изтичане на срока за изпълнение на дейността, определен в административния договор.

4. Комуникацията между бенефициента и ДФЗ - РА се осъществява през СЕУ чрез индивидуалния профил на бенефициента при спазване на разпоредбите на Глава седма „Система за електронни услуги“ от Наредба 105 от 22 август 2006 г. за условията и реда за създаване, поддържане, достъп и ползване на интегрираната система за администриране и контрол. Съобщаването на индивидуалните административни актове се извършва при спазване на чл. 28 и 73 от ЗПЗП.

5. Бенефициентът се задължава от датата на подаване на заявлението за подпомагане до получаване на последно плащане по административния договор да спазва:

5.1. Всички критерии за допустимост, ангажиментите и другите задължения, произтичащи от предоставеното подпомагане.

5.2. Да поддържа съответствие с всички критерии за подбор, по които заявлението за подпомагане е било одобрено с изключение на критерии 6.1 и 6.2 от Условията за кандидатстване, чието изпълнение се проверява при обработка на окончателното искане за плащане.

Когато към датата на подаване на заявлението за подпомагане членовете на групата или организацията на производителите са отговаряли на изискването по отношение на критерии за подбор № 4, № 5.1 и № 5.2, то те се считат за изпълнени на етап подаване на искане за плащане в случай, че същите все още са членове на същата група или организация на производителите. При приемането на нови членове в групата или организацията на производители, или напускане на стари членове се извършва проверка за съответствие по горецитираните критерии за подбор.

5.3. Изискванията на чл. 53 от Наредба № 4 от 2024 г.

5.4. Спазва и други свои задължения, посочени в административния договор или в приложим нормативен акт.

5.5. Не следва да е налице обстоятелство, посочено в раздел **II. Критерии за недопустимост на кандидатите** от Условията за кандидатстване.

6. Бенефициентът е длъжен да:

6.1. изпълнява изцяло одобреното заявление за подпомагане и бизнес план в срока, посочен в административния договор и при спазване на крайните срокове за това, посочени в настоящите условия;

6.2. спазва изискванията и сроковете за подаване на искания за плащане, като прилага изискуемите документи, посочени в настоящите условия и в Наредба № 4 от 2024 г.;

6.3. подаде искане за годишно плащане след изтичане на съответната година от бизнес плана ведно с документите, посочени в настоящите условия, при спазване на реда и условията, предвидени в Наредба № 4 от 2024 г.;

6.4. до изтичане на срока за изпълнение на одобреното заявление за подпомагане да изпълнява коректно одобрения от ДФЗ-РА бизнес план по отношение на:

6.4.1 заложени цели, посочени в Таблица III.Б.1. „Цели на предоставяната безвъзмездна финансова помощ по интервенцията“ от заявлението за подпомагане и бизнес плана;

6.4.2 всички резултати, посочени в Таблица III.Б.2. „Очаквани резултати при изпълнението на интервенцията“ от заявлението за подпомагане и бизнес плана, всички дейности, посочени в Таблица III.Б.3. „Планирани дейности при изпълнението на интервенцията“;

6.4.3 всички действия, посочени в Таблица III.Б.4. „Подробно описание на действията, които ще бъдат предприети до края на V година от заявлението за подпомагане и бизнес плана за постигане на отбелязаните в предходните таблици цели и дейности“.

6.5. Коректното изпълнение на бизнес плана се проверява при обработка на окончателното искане за плащане.

6.6. Административният договор може да бъде прекратен при условията посочени в него.

6.7. Когато след получаване на годишно плащане бенефициентът не изпълнява задължение, определено в условията за кандидатстване или в условията за изпълнение, както и в административния договор или чл. 55, ал.1 от Наредба № 4 от 2024 г., РА оттегля предоставеното подпомагане, като изисква възстановяване от бенефициента на цялата изплатена по административния договор финансова помощ, при спазване на изискванията на чл.73 от ЗПЗП.

6.8. При не подаване на заявка за плащане за съответната година и в случай, че бенефициентът е постигнал заложените в заявлението за подпомагане и бизнес плана цели, дейности, действия и резултати, и след проверка на посоченото от страна на РА, не се изисква възстановяване от бенефициента на цялата изплатена по административния договор финансова помощ.

7. Разплащателната агенция изисква възстановяване на изплатената по административния договор финансова помощ, заедно със законната лихва върху нея, когато се установят и някое от следните обстоятелствата:

7.1. бенефициентът попада в условията от раздел II „Критерии за недопустимост на кандидатите“ съгласно Условията за кандидатстване;

7.2 бенефициентът не спазва мерките за публичност, посочени в раздел 3. Мерки за информиране и публичност от настоящите условия.

### 2. Финансово изпълнение на заявленията за подпомагане и плащане

1. Освен проверките, предвидени в Наредба № 4 от 2024 г., ДФЗ извършва проверка дали бенефициентът продължава да е призната група или организация на производители от министъра на земеделието и храните.

1.1. За целите на извършване на горепосочената проверка ДФЗ изпраща запитване до компетентния орган – МЗХ.

1.2. При необходимост, ДФЗ може да извърши и допълнителни служебни проверки в регистрите на НАП в дневниците за покупки и продажби по ДДС на бенефициентите.

2. Допустимите плащания се изчисляват, въз основа на стойността на установената от РА реализирана на пазара продукция от групата/ организацията на производителите през съответната година, определена в съответствие с правилата, описани в Условията за кандидатстване.

2.1. Допустимият размер на безвъзмездната финансова помощ се определя, съгласно представените разходо - оправдателни документи, издадени в годината от бизнес плана, за която е подадено искането за плащане.

2.2.Финансовата помощ се изчислява въз основа на стойността на реализираната на пазара продукция без да се включва данъка върху добавената стойност за бенефициентите, регистрирани по Закона за данък върху добавената стойност.

2.3. При бенефициенти групи или организации на производители от сектори „Мляко и млечни продукти“, „Говеждо и телешко месо, „Свинско месо“, „Овче и козе месо“ и „Птиче месо“, съгласно Приложение I от Регламент (ЕС) № 1308/2013 от Европейския парламент и на Съвета от 17 декември 2013 година за установяване на обща организация на пазарите и на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007. финансовата помощ се изчислява въз основа на стойността на реализираната на пазара продукция от членовете на групата/организацията чрез посредничеството на същата, без да се включва данъка върху добавената стойност за членовете, регистрирани по Закона за данък върху добавената стойност.

3. Бенефициентът има право да заяви за плащане продукцията, реализирана след подаване на заявлението за подпомагане и до изтичане на срока на изпълнение на бизнес плана. За групи или организации на производители, които са признати през 2024 или 2025 година, финансовата помощ се изчислява на база реализираната продукция от датата на признаването им, до изтичане на първата година от бизнес плана.

4. Годишните плащания не могат да надхвърлят определения в административния договор за предоставяне на безвъзмездна финансова помощ размер за всяка поредна година от 5-годишния период.

5. Бенефициентът подава искане за плащане ежегодно след изтичане на съответната година от бизнес плана, но не по-късно от един месец след изтичането на този срок. За начална дата на бизнес плана се счита датата на признаване на групата или организацията на производителите. Исканията за плащане се подават не по – рано от сключване на административния договор.

5.1. Групи или организации на производители, за които съответната година от бизнес плана изтича в периода от подаване на заявлението за подпомагане до сключване на административния договор могат да подадат искане за първо плащане до един месец от сключване на административния договор. В тези случаи финансовата помощ се изчислява на база реализирана продукция от датата на подаване на заявлението за подпомагане до изтичане на първата година от бизнес плана. За групи или организации на производители, които са признати през 2024 или 2025 година, финансовата помощ се изчислява на база реализираната продукция от датата на признаването им, до изтичане на първата година от бизнес плана.

5.2. Искане за последно (окончателно) плащане трябва да бъде подадено в срок до един месец от изтичане на периода от пет години от датата на признаване, но не по – късно от 15.09.2029 г.

6. Искането за плащане се подава ведно с документите посочени в Приложение А „Документи към искане за плащане“ от настоящите условия, при спазване на реда и условията, предвидени в Наредба № 4 от 2024 г.

7. Документите се прилагат към исканията за плащане във формат указан в Приложение А „Документи към искане за плащане“. Оригиналите на документите се съхраняват от бенефициента и се представят при поискване.

8. Срокът за обработка на подаденото искане за плащане спира да тече в случаите, съгласно чл. 37, ал. 4 от Наредба № 4 от 2024 г. и когато:

8.1. министърът на земеделието и храните след установяване, че групата или организацията на производители не отговаря на условията за признаване ѝ е дал срок за отстраняване на несъответствието и за постигане на съответствие с условията за признаване.

9. Държавен фонд „Земеделие“, оттегля цялата или част от предоставената финансова помощ и изисква възстановяване на вече изплатената такава, освен в случаите посочени в Наредба № 4 от 2024 г. и когато:

9.1. Бенефициентът не е изпълнил коректно одобрения бизнес план.

9.2. Когато бенефициентът не е подал искане за плащане за всяка от годините на одобрения бизнес план, окомплектовано с всички изискуеми документи съгласно Приложение А от настоящите условия в срока, посочен в административния договор, той губи правото на подпомагане до края на петгодишния период.

10. В случаи на пълен или частичен отказ за изплащане на финансовата помощ по искане за плащане, бенефициентът не може да подаде друго искане за плащане за същите дейности и период.

11. Когато в рамките на петгодишния период за подпомагане, от датата на признаване на групата или организацията на производители МЗХ установи, че тя не отговаря на условията за признаване, министърът на земеделието и храните й дава срок за отстраняване на несъответствието и за постигане на съответствие с условията за признаване.

11.1. В случай, че групата или организацията на производители постигне съответствие с условията за признаване, тя има право на настоящото и на следващите годишни плащания.

11.2. В случай, че групата или организацията на производители не постигне съответствие с условията за признаване, тя губи правото си на подпомагане до края на 5-годишния период и дължи възстановяване на изплатената й до момента финансова помощ, заедно със законната лихва върху нея.

### 3. Мерки за информиране и публичност

1. С цел осигуряване на публичност и прозрачност ДФЗ публикува информация на одобрените и отхвърлените заявления за подпомагане на публичния профил в СЕУ, на всеки четири месеца след крайния срок за прием на заявления за подпомагане, спазвайки изискванията на чл. 66 от Наредба № 4 от 2024 г.

2. Бенефициентите се задължават да показват подкрепата от Стратегическия план от датата на сключване на договора до датата на получаване на окончателно плащане по заявлението за подпомагане, като поставят на видно за обществеността място плакат/табела с размер не по-малък от А3, съдържащ информация за дейността, подпомагана от ЕЗФРСР – за заявления за подпомагане с размер на публичната финансова помощ от 10 000 евро;

 3. Бенефициентите се задължават да включват на официалния си уебсайт, ако има такъв, и на официални сайтове в социални медии, кратко описание на подпомаганата дейност, в което се посочват нейните цели и резултатите от нея и се откроява финансовата подкрепа от Европейския съюз.

4. Бенефициентите се задължават да включват изявление, открояващо подкрепата от Съюза по видим начин, върху документи и комуникационни материали, свързани с изпълнението на дейността, предназначени за обществеността или за участниците.

5. Електронната страница по т. 3, плакатът, табелата или документите по т. 4, трябва да съдържат описание на заявлението за подпомагане/дейността, която се подпомага, емблемата на Европейския съюз с пояснение за неговата роля, националното знаме на Република България, като изписва името на фонда, осигуряващ подкрепа: „Европейски земеделски фонд за развитие на селските райони“.

6. Информацията по т. 5 заема не по-малко от 25 на сто от плаката, табелата или електронната страница.

7. Техническите изисквания към информацията във връзка с оповестяване на подпомагането на дейността от ЕЗФРСР се определят съгласно Приложение № ІІ към чл. 5 от Регламент за изпълнение (ЕС) 2022/129 на Комисията от 21 декември 2021 година за установяване на правила за видовете интервенции по отношение на маслодайните семена, памука и вторичните продукти от производството на вино съгласно Регламент (ЕС) 2021/2115 на Европейския парламент и на Съвета и за изискванията за информация, публичност и видимост във връзка с подпомагането от Съюза и стратегическите планове по ОСП (OB L 20 от 31.1.2022 г.).

**4. Приложения към условията за изпълнение**

Приложение А Документи към искане за плащане.

Приложение Б Декларация за липса на недопустимост на кандидатите от раздел 2 от УК.

Приложение В Декларация от членовете на групата/организацията на производители.

Приложение Г Разбивка на произведената продукция по вид стоки и продадено количество на член от групата/организацията на производителите за предходната година.

Приложение Д Справка – декларация за обработваната земя/отглежданите животни от членовете на групата/организацията на производители, с които участват в групата/организацията.

Приложение Е Опис на първичните счетоводни документи (фактури), удостоверяващи размера на годишно реализираната пряко от групата/организацията продукция.

Приложение Ж Декларация от групата/организацията на производители за наличие или липса на двойно финансиране за същата дейност по други национални и/или европейски програми.

Приложение З Разбивка за изтеглена продукция интервенционно изкупуване.

Приложение И Опис на първичните счетоводни документи (фактури), удостоверяващи размера на годишно реализираната пряко от групата/организацията продукция.

Приложение Й Декларация по чл. 4а, ал. 1 от ЗМСП.